CELEX: 32015R0604
Language: da
Date: 2015-04-16 00:00:00
Title: Kommissionens gennemførelsesforordning (EU) 2015/604 af 16. april 2015 om ændring af bilag I og II til forordning (EU) nr. 206/2010 for så vidt angår dyresundhedsmæssige krav vedrørende kvægtuberkulose i standardveterinærcertifikaterne BOV-X og BOV-Y og af oplysningerne om Israel, New Zealand og Paraguay på listerne over tredjelande, tredjelandsområder og dele heraf, hvorfra indførsel til Unionen af levende dyr og fersk kød er tilladt  EØS-relevant tekst

17.4.2015   
            
            
               DA
            
            
               Den Europæiske Unions Tidende
            
            
               L 100/60
            
         KOMMISSIONENS GENNEMFØRELSESFORORDNING (EU) 2015/604
   af 16. april 2015
   om ændring af bilag I og II til forordning (EU) nr. 206/2010 for så vidt angår dyresundhedsmæssige krav vedrørende kvægtuberkulose i standardveterinærcertifikaterne BOV-X og BOV-Y og af oplysningerne om Israel, New Zealand og Paraguay på listerne over tredjelande, tredjelandsområder og dele heraf, hvorfra indførsel til Unionen af levende dyr og fersk kød er tilladt
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, og artikel 8, nr. 4),
   under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (2), særlig artikel 3, stk. 1, første og andet afsnit, artikel 6, stk. 1, første afsnit, artikel 7, litra e), og artikel 13, stk. 1, litra e), og
   ud fra følgende betragtninger:
   
               (1)
            
            
               Ved direktiv 2004/68/EF er der bl.a. fastsat særlige dyresundhedsmæssige betingelser for import til og transit gennem Unionen af levende hovdyr, der skal bygge på EU-bestemmelserne om de sygdomme, dyrene er modtagelige for.
            
         
               (2)
            
            
               Direktiv 2004/68/EF foreskriver også, at der kan fastsættes særlige bestemmelser for tredjelande, hvis officielle sundhedsgarantier Unionen formelt har anerkendt som ligestillede.
            
         
               (3)
            
            
               Ved Kommissionens forordning (EU) nr. 206/2010 (3) er der bl.a. fastsat krav vedrørende udstedelse af veterinærcertifikater ved indførsel til Unionen af visse sendinger af levende dyr, herunder sendinger af tamkvæg. Bilag I til nævnte forordning indeholder en liste over tredjelande, tredjelandsområder og dele heraf, hvorfra sådanne sendinger kan indføres til Unionen, samt de særlige betingelser for sendinger fra visse tredjelande.
            
         
               (4)
            
            
               Endvidere er der i bilag I til forordning (EU) nr. 206/2010 angivet et standardveterinærcertifikat for tamkvæg (bl.a. Bubalus- og Bisonarter og krydsninger deraf) til avl og/eller levebrug efter import (BOV-X) og et standardveterinærcertifikat for tamkvæg (herunder arterne Bubalus og Bison og krydsninger deraf) til omgående slagtning efter import (BOV-Y), inklusive garantier vedrørende kvægtuberkulose.
            
         
               (5)
            
            
               Ved Rådets direktiv 64/432/EØF (4) er der fastsat regler for samhandelen med kvæg inden for Unionen og bestemmelser om overvågning og udryddelsesprogrammer for visse sygdomme hos disse dyr, herunder tuberkulose. New Zealand har anmodet om anerkendelse af sit program for bekæmpelse af kvægtuberkulose som ligestillet med de programmer for overvågning og udryddelse af kvægtuberkulose, som gennemføres af medlemsstaterne i overensstemmelse med de betingelser, der er fastsat i bilag A.I til direktiv 64/432/EØF. Oplysningerne fra New Zealand om landets program for bekæmpelse af kvægtuberkulose viser, at kvægtuberkulosestatussen for en kvægbesætning, der er klassificeret som »C2« ifølge New Zealands nationale skadegørerbekæmpelsesstrategi for kvægtuberkulose, svarer til kvægtuberkulosestatussen for en besætning, der i en medlemsstat er anerkendt som en »kvægbesætning, der officielt er erklæret fri for tuberkulose« i overensstemmelse med betingelserne i bilag A.I til direktiv 64/432/EØF.
            
         
               (6)
            
            
               Derfor bør både den liste og de særlige betingelser, der er fastsat i del 1 i bilag I til forordning (EU) nr. 206/2010, og standardveterinærcertifikaterne BOV-X og BOV-Y, der er angivet i del 2 i nævnte bilag, ændres for at afspejle de særlige betingelser, under hvilke Unionen anerkender ligestillingen mellem klassificeringen af kvægbesætninger som »C2« inden for rammerne af New Zealands program for bekæmpelse af kvægtuberkulose og betingelserne i bilag A.I til direktiv 64/432/EØF for anerkendelsen i en medlemsstat af en besætning som en »kvægbesætning, der officielt er erklæret fri for tuberkulose«.
            
         
               (7)
            
            
               Ved forordning (EU) nr. 206/2010 er der bl.a. fastsat krav vedrørende indførsel til Unionen af sendinger af fersk kød af tamkvæg. Forordningens bilag II indeholder således en liste over tredjelande, tredjelandsområder og dele heraf, hvorfra sådanne sendinger kan indføres til Unionen, samt standardveterinærcertifikater, der skal ledsage sendingerne, idet der skal tages hensyn til eventuelle særlige betingelser eller supplerende garantier.
            
         
               (8)
            
            
               Den 19. september 2011 anmeldte Paraguay et udbrud af mund- og klovesyge til Verdensorganisationen for Dyresundhed (OIE) (5). Efter denne anmeldelse blev import til Unionen af fersk kød af tamkvæg fra dette tredjeland suspenderet ved forordning (EU) nr. 206/2010, som ændret ved gennemførelsesforordning (EU) nr. 1112/2011 (6).
            
         
               (9)
            
            
               Det sidste udbrud af mund- og klovesyge i Paraguay fandt sted i januar 2012. I november 2013 anerkendte OIE Paraguay som et land med to mund- og klovesygefrie zoner, der omfatter hele den del af Paraguay, hvor der vaccineres (7).
            
         
               (10)
            
            
               I april 2014 gennemførte Kommissionen en audit for at undersøge effektiviteten af de trufne foranstaltninger og den offentlige kontrol med udstedelsen af dyresundhedsmæssige garantier angående mund- og klovesyge (8). Levnedsmiddel- og Veterinærkontoret konkluderede, at det sundhedsmæssige kontrolsystem i Paraguay gav tilfredsstillende garantier med hensyn til mund- og klovesyge, og at de var i overensstemmelse med eller ligestillede med EU's betingelser for indførsel af udbenet og modnet fersk kød af tamkvæg. Dog blev Paraguay anmodet om at dokumentere, at der ikke forekom mund- og klovesygevirus i landet, og at dets vaccinationsprogram var effektivt.
            
         
               (11)
            
            
               I anden halvdel af 2014 foretog Paraguay serologiske undersøgelser baseret på retningslinjerne i kapitel 8.7. i OIE's sundhedskodeks for terrestriske dyr, 2014-udgaven (9). Efter en evaluering af resultaterne konkluderede Kommissionen, at der forelå tilstrækkelige beviser til at dokumentere, at der ikke er mund- og klovesygevirus i Paraguay, og den var tilfreds med effektiviteten af vaccinationsprogrammet. Paraguay har dermed givet tilstrækkelige dyresundhedsmæssige garantier og har anmodet om tilladelse til eksport til Unionen af udbenet og modnet fersk kød af tamkvæg.
            
         
               (12)
            
            
               Desuden er Israel nævnt i listen i del 1 i bilag II til forordning (EU) nr. 206/2010. Med henblik på markedsgennemsigtighed og i overensstemmelse med folkeretten bør det præciseres, at i Israels tilfælde er certifikaternes geografiske dækning begrænset til staten Israels territorium og gælder ikke de territorier, der har været under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden.
            
         
               (13)
            
            
               Del 1 i bilag II til forordning (EU) nr. 206/2010 bør derfor ændres med henblik på at tillade import til Unionen af fersk kød af tamkvæg fra Paraguay og ændre oplysningerne om Israel.
            
         
               (14)
            
            
               Bilag I og II til forordning (EU) nr. 206/2010 bør derfor ændres i overensstemmelse hermed.
            
         
               (15)
            
            
               For at undgå enhver afbrydelse af importen til Unionen af sendinger af tamkvæg bør det i en overgangsperiode på visse betingelser være tilladt at anvende veterinærcertifikater udstedt i overensstemmelse med forordning (EU) nr. 206/2010 i de versioner, der var gældende inden de ved nærværende forordning indførte ændringer.
            
         
               (16)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag I og II til forordning (EU) nr. 206/2010 ændres som angivet i bilaget til nærværende forordning.
   Artikel 2
   I en overgangsperiode indtil den 30. juni 2015 kan sendinger af levende dyr, som ledsages af de relevante veterinærcertifikater udstedt senest den 1. juni 2015 i overensstemmelse med standardcertifikaterne »BOV-X« og »BOV-Y«, der er angivet i bilag I til forordning (EU) nr. 206/2010 i deres udgaver fra før nærværende forordnings ikrafttrædelse, fortsat indføres i Unionen.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 139 af 30.4.2004, s. 321.
   
      (3)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
   
      (4)  Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (EFT 121 af 29.7.1964, s. 1977/64).
   
      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022.
   
      (6)  Kommissionens gennemførelsesforordning (EU) nr. 1112/2011 af 3. november 2011 om ændring af bilag II til forordning (EU) nr. 206/2010 for så vidt angår oplysningerne vedrørende Paraguay på listen over tredjelande, tredjelandsområder og dele heraf, som er godkendt med hensyn til indførsel af visse typer fersk kød til Unionen (EUT L 287 af 4.11.2011, s. 32).
   
      (7)  http://www.oie.int/animal-health-in-the-world/official-disease-status/fmd/list-of-fmd-free-members/.
   
      (8)  http://ec.europa.eu/food/fvo/audit_reports/details.cfm?rep_id=3317
   
      (9)  http://www.oie.int/index.php?id=169&L=0&htmfile=chapitre_fmd.htm
   
      BILAG
      I bilag I og II til forordning (EU) nr. 206/2010 foretages følgende ændringer:
      
                  1)
               
               
                  I bilag I foretages følgende ændringer:
                  
                              a)
                           
                           
                              I del 1 foretages følgende ændringer:
                              
                                          i)
                                       
                                       
                                          Angivelserne for New Zealand affattes således:
                                          
                                                      »NZ — New Zealand
                                                   
                                                   
                                                      NZ-0
                                                   
                                                   
                                                      Hele landet
                                                   
                                                   
                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y
                                                   
                                                   
                                                       
                                                   
                                                   
                                                      
                                                         III
                                                      
                                                      
                                                         V
                                                      
                                                      
                                                         XII«
                                                      
                                                   
                                                
                                    
                                          ii)
                                       
                                       
                                          Til de særlige betingelser tilføjes følgende:
                                          
                                                      »»XII«
                                                   
                                                   
                                                      :
                                                   
                                                   
                                                      område, der har status som et område med officielt tuberkulosefrie kvægbesætninger, som er ligestillede med besætninger, der er anerkendt som tuberkulosefrie ud fra de betingelser, som er fastsat i punkt 1 og 2 i bilag A.I til direktiv 64/432/EØF, med henblik på eksport til EU af levende dyr, for hvilke der er udstedt et standardveterinærcertifikat BOV-X eller BOV-Y.«
                                                   
                                                
                                    
                        
                              b)
                           
                           
                              I del 2 affattes standardveterinærcertifikaterne BOV-X og BOV-Y således:»
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 «
                        
            
                  2)
               
               
                  I bilag II, del 1, foretages følgende ændringer:
                  
                              a)
                           
                           
                              Rubrikken vedrørende Paraguay affattes således:
                              
                                          »PY — Paraguay
                                       
                                       
                                          PY-0
                                       
                                       
                                          Hele landet
                                       
                                       
                                          EQU
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          PY-0
                                       
                                       
                                          Hele landet
                                       
                                       
                                          BOV,
                                       
                                       
                                          A
                                       
                                       
                                          1
                                       
                                       
                                           
                                       
                                       
                                          17. april 2015«
                                       
                                    
                        
                              b)
                           
                           
                              Oplysningerne vedrørende Israel affattes således:
                              
                                          »IL — Israel (6)
                                       
                                       
                                          IL-0
                                       
                                       
                                          Hele landet
                                       
                                       
                                          —«
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              c)
                           
                           
                              Følgende tilføjes som fodnote (6):
                              
                                          »(6)
                                       
                                       
                                          I det følgende forstået som Staten Israel bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden.«